Papiles katoļu baznīca

Papiles Bezvainīgās Sv. Jaunavas Marijas baznīca (lietuviešu: Papilio Nekaltosios Švč. Mergelės Marijos bažnyčia) ir Romas katoļu dievnams, kas atrodas Lietuvas ziemeļos, Panevēžas apriņķa Biržu rajona pašvaldības Papiles miestā. Pirmā Papiles baznīca rakstos minēta 1553. gadā. 1758. gadā Papilē tika nodibināta draudze. 1764. gadā baznīca tika pārbūvēta. No 1764. līdz 1832. gadam pie baznīcas darbojās regulāro kanoniķu klosteris. 19. gadsimtā baznīca vairākkārt remontēta. Pirms Pirmā pasaules kara tika sagādāti materiāli jaunas baznīcas celtniecībai. Jauno baznīcu uzcēla no 1927. līdz 1936. gadam pēc Feliksa Vizbara (Feliksas Vizbaras, 1880—1966) projekta. Baznīca celta neoromānikas stilā ar modernisma iezīmēm. Baznīca cieta 1944. gadā Otrā pasaules kara laikā, pēc kara atjaunota. Ārējās saites Vikikrātuvē par šo tēmu ir pieejami multivides faili. Skatīt: Papiles katoļu baznīca.